[{"text_idx": "#000000", "text": "Jar-kompaso \u2013 planu novan jaron en Esperanto"}, {"text_idx": "#000001", "text": "C\u0302u vi kutimas jarfine (au\u0306 jarkomence) sumigi vian pasintan jaron kaj plani la alvenantan? C\u0302u vi eble starigas al vi iujn novjarajn rezoluciojn au\u0306 planojn? Se ne, pripensu, c\u0302u vi eble ne emus komenci fari ilin g\u0302uste nun. Se vi jes faras, jen venas bona helpilo por vi \u2013 kaj ec\u0302 rekte en Esperanto!"}, {"text_idx": "#000002", "text": "La novjaraj rezolucioj povas s\u0302ajni por pluraj homoj eble bagatelaj\u0302o, au\u0306 \u201eperdita tempo\u201c, c\u0302ar ni sekve tre ofte ne obeas ilin, tro rapide cedas pri niaj planoj, deziroj, atendoj. Tio tamen ne devus esti kialo por ke ni rezignu pri ili \u2013 tute male! Indus pli atenteme kaj realisme plani kaj c\u0302efe \u2013 elteni, motivig\u0302i kaj fine \u2013 kompari niajn planojn kun fina rezulto. Tial povas utili c\u0302i-speca helpilo \u2013 por eviti plian jaron kun nerealigitaj novjaraj promesoj. Ja se ni ne havas anticipe klare markitan vojon irotan, ne eblas sekve kontroli, c\u0302u ni atingis la celon."}, {"text_idx": "#000004", "text": "Por c\u0302iuj, kiuj bezonas helpon pri planado de sia sekva jaro (kelkaj eble ne kapablas bone vortumi/elpensi tau\u0306ge siajn promesojn/atendojn, kelkaj entute ne kutimas plani sian jaron, kelkaj eble tro rapide rezignas...) ekzistas jam de 2012 retejo, kiu havigas senpage en multaj lingvoj bros\u0302ureton, kun la titolo \u201eJarKompaso\u201c. La bros\u0302uro haveblas en la retejo en 60 lingvoj, inkluzive de Esperanto!"}, {"text_idx": "#000005", "text": "La brus\u0302uron ja eblas uzi pli g\u0302enerale \u2013 por plani siajn vivo-planojn, au\u0306 ankau\u0306 specife \u2013 pri iu konkreta afero (ekzemple ec\u0302 pri lernado de Esperanto au\u0306 alia/j lingvo/j)"}, {"text_idx": "#000006", "text": "C\u0302iukaze g\u0302i estas tre bona kaj praktika bros\u0302uro, rekomendinda al c\u0302iu."}, {"text_idx": "#000007", "text": "Jen kiel la projekto prezentig\u0302as rekte en sia retejo:"}, {"text_idx": "#000008", "text": "JarKompaso estas senpaga libreto, kiu helpas al vi repensi pri via jaro kaj plani la sekvan. Kun aro da atenteme elektitaj demandoj kaj ekzercoj g\u0302i helpas al vi malkovri viajn proprajn vivkutimojn kaj dizajni vian idealan jaron por vi mem."}, {"text_idx": "#000009", "text": "Lernu de viaj eraroj, festu viajn venkojn kaj planu la vojon, kiun vi deziras pas\u0302i. C\u0302io, kion vi bezonas, estas kelkaj trankvilaj horoj kaj nia libreto."}, {"text_idx": "#000010", "text": "Novjaraj promesoj ne funkcias. JarKompaso jes \u2014 al pli ol miljono da homoj tra la mondo ekde 2012."}, {"text_idx": "#000011", "text": "Alig\u0302u al ni kaj dizajnu vian idealan mem!"}, {"text_idx": "#000012", "text": "En la retejo vi trovos 3 pas\u0302ojn por ekhavi la brus\u0302oron:"}, {"text_idx": "#000013", "text": "Haveblas c\u0302. 60 lingvoj, inkluzive Esperanto!"}, {"text_idx": "#000014", "text": "Standarda (por printi kaj poste plenigi per skribilo) / Cifereca (Vi povas plenigi la PDF-on uzante vian komputilon. Kaj printi la libreton poste.)"}, {"text_idx": "#000015", "text": "Do jen, se vi jam els\u0302utis kaj printis g\u0302in (au\u0306 planas plenigi en komputilo) \u2013 komencu planadon de la jaro 2023 \u2013 kaj lau\u0306eble dumjare kontrolu viajn planoj, dezirojn. Tio ankau\u0306 povas helpi re-veki motivig\u0302on elteni, dau\u0306rigi, progresi. C\u0302ar ne forgesu gravan citaj\u0302on: \u201eRevo, kiu ekhavas limdaton, ig\u0302as plano.\u201c Do ek \u2013 planu vian sekvan jaron kun la JarKompaso \u2013 kaj fine de 2023 vi povas kontroli, c\u0302u viaj planoj realig\u0302is, au\u0306 modifi ilin lau\u0306bezone por la sekva jaro."}, {"text_idx": "#000016", "text": "Lingvemuloj kaj poliglotoj tutmondaj denove renkontig\u0302os en 2022 \u2013 kaj interrete kaj c\u0302eeste"}, {"text_idx": "#000017", "text": "La c\u0302iujara internacia renkontig\u0302o Polyglot Gathering (au\u0306 Esperante: Plurlingvula Kunveno) okazos en nur kelkaj tagoj \u2013 c\u0302i-jare ec\u0302 dufoje. Kion signifas esti poligloto, tamen? Loze difinita, povas esti nomata poligloto c\u0302iu, kiu interesig\u0302as pri fremdaj lingvoj kaj aktive lernas ilin dum sia libera tempo."}, {"text_idx": "#000018", "text": "Post 3 jaroj en Berlino, 3 jaroj en Bratislavo kaj 2 jaroj interrete atendante renkontig\u0302i persone en Pollando, poliglotoj finfine ja renkontig\u0302os en Pollando \u2013 same kiel interrete denove!"}, {"text_idx": "#000019", "text": "La reta Polyglot Gathering okazos inter la 28-a de aprilo kaj la 1-a de majo. Tiu reta versio ebligos vin partopreni de via komforta hejmo \u2013 kie ajn vi estas en la mondo. Aldone de tio, la c\u0302eesta Polyglot Gathering en Teresin, Pollando, okazos de la 1-a g\u0302is la 6-a de junio \u2013 kiel estis origine planite por 2020."}, {"text_idx": "#000020", "text": "Kiel diras Peter Bala\u0301z\u030c, kunordiganto de Edukado@Interreto (E@I): \u201eDum la lastaj du jaroj ni klopodis elpensi manieron ne perdi eventon tiom valoran, kaj konservi la komunumon malgrau\u0306 la maleblo vojag\u0302i, kaj ni sukcese tion faris. C\u0302ar la pandemio farig\u0302as malpli peza, ni decidis konservi la elanon kaj avantag\u0302ojn de reta evento kaj aldone finfine renkontig\u0302i c\u0302eeste, en Pollando, kiel estis planite antau\u0306 2 jaroj. Por la surloka evento, la loko permesas al ni iom repripensi la strukturon de la evento kaj g\u0302ui Polyglot Gathering 24/7, c\u0302ar la eventejo kaj hoteloj estos proksimaj unu al la aliaj.\u201d"}, {"text_idx": "#000022", "text": "C\u0302iuj tagoj de la evento estos plenplenaj je interesaj prelegoj, lingvaj tandemoj, lingvokursetoj kaj aliaj sociaj aktivaj\u0302oj kaj ludoj \u2013 kaj rete kaj surloke. Cetere estos spaco por konkursoj, plurlingva koncerto kaj neformalaj diskutoj. La programo permesas al la c\u0302eestantoj elekti tion, kio plej vekas ilian intereson. C\u0302eestante la prelegojn, vi havos okazon plispertig\u0302i pri temoj rilataj al lingvoj kaj lingvolernado \u2013 c\u0302u temas pri prelego pri malpli konata lingvo au\u0306 lingvolernadaj strategioj. La evento ankau\u0306 donos al vi la s\u0302ancon praktiki iun ajn lingvon de via elekto, danke al la lingvoj, kiujn vi povos libere listigi sur via nometikedo kaj la virtualaj lingvopraktikejoj."}, {"text_idx": "#000023", "text": "C\u0302iujare renkontig\u0302os kaj prelegos en la evento diversaj lingvistoj, programistoj de edukaj aplikaj\u0302oj, eldonistoj, profesoroj, instruistoj, tradukistoj kaj interpretistoj, kaj ankau\u0306 s\u0302atokupaj lingvemulo. C\u0302ar c\u0302i tiu renkontig\u0302o estas granda renkontig\u0302o de lingvemuloj, partoprenantoj povas koni unu la alian, inters\u0302ang\u0302i siajn lingvolernajn sciojn kaj scipovojn au\u0306 pliprofundig\u0302i siajn interkulturajn sciojn."}, {"text_idx": "#000024", "text": "Dum la reta Polyglot Gathering ankau\u0306 c\u0302eestos kelkaj plurlingvuloj scipovantaj g\u0302is 30 fremdajn lingvojn! Tial, vi povas antau\u0306g\u0302oji renkonti la plej elstarajn spertulojn en c\u0302i tiu kampo \u2013 kiel Richard Simcott au\u0306 Luca Lampariello."}, {"text_idx": "#000025", "text": "La c\u0302eftemo de la c\u0302i-jara Polyglot Gathering en Pollando estos \u201cLingvoj por paco\u201d \u2013 kiel per lingvolernado kaj plurlingvismo instigi al internacia interkomprenig\u0302o. \u201cIndig\u0302enaj lingvoj\u201d estos alia emfazo de la c\u0302i-jara programo, rilate la Internacian Jardekon de Indig\u0302enaj Lingvoj proklamita de Unuig\u0302intaj Nacioj."}, {"text_idx": "#000026", "text": "Solidareco kun Ukrainio \u2013 la organizantoj donos al c\u0302iuj civitanoj de Ukrainio senpagan c\u0302eeston al la reta Polyglot Gathering. Se vi estas ukrainianoj, simple uzu la rabatkodon \u201cUkraine\u201d dum registrig\u0302o. Jen nia maniero esprimi respekton kaj subtenon al Ukrainio en c\u0302i tiu ege malfacila tempo."}, {"text_idx": "#000027", "text": "C\u0302u oni devas paroli difinitan nombron da fremdaj lingvoj por povi c\u0302eesti la arang\u0302on?"}, {"text_idx": "#000028", "text": "Certe ne! La evento estas malfermita al c\u0302iuj kaj la partoprenantoj povas elekti kian programon partopreni. C\u0302u vi parolas unu lingvon au\u0306 dudek, Polyglot Gathering helpos vin plivastigi viajn horizontojn kaj lerni novajn aferojn pri la lingvoj de la mondo. Vi lernos pri novaj, interesaj metodoj por lerni lingvojn kaj vi ricevos la instigon plibonigi vian antau\u0306an scion pri fremdaj lingvoj au\u0306 komenci lerni la fremdan lingvon, kiun vi c\u0302iam deziris."}, {"text_idx": "#000029", "text": "Kio do estas la avantag\u0302oj lerni fremdan lingvon?"}, {"text_idx": "#000030", "text": "Scipovo de fremda lingvo ne nur pliigas vian valoron en la labormerkato, faciligas viajn vojag\u0302ojn kaj helpas vin amikumi eksterlande, g\u0302i ankau\u0306 helpas evoluigi plurajn kognajn kapablojn. Tamen, lerni lingvon postulas certan kvanton da motivig\u0302o, c\u0302ar g\u0302i estas pli similas maratonon ol sprinton. Atinginte certan nivelon, oni devas aktive uzi la lingvon, por ke g\u0302i ne estu forgesita pro la tempopaso. La motivig\u0302oj de plurlingvuloj malsamas c\u0302e c\u0302iuj individuo. C\u0302iuj plej vers\u0302ajne konsentus, ke scipovo de pluraj fremdaj lingvoj alportas multajn motivigajn avantag\u0302ojn. Kelkaj el ili ankau\u0306 estas konfirmitaj de sciencistoj:"}, {"text_idx": "#000031", "text": "Tio plibonigas decidfaradon. Esploroj de la Universitato de C\u0302ikago eltrovis, ke estas pli facile por plurlingvuloj fari decidojn. Tiu c\u0302i konstato rilatas al tio, ke dum la lernado de fremda lingvo ni lernas ankau\u0306 diversajn nuancojn de vortoj kaj ankau\u0306 regionajn esprimojn kaj dum komunikado ni estas devigitaj elekti inter ili.\nTio plibonigas kognajn kapablojn kaj ankau\u0306 problemo-solvadon. Lerni novan fremdan lingvon postulas la akiron de nova sistemo de reguloj, strukturoj kaj vortprovizo. Tiel, la cerbo devas trakti kompleksecon dum g\u0302i provas kompreni novajn strukturojn kaj sorbi novajn informojn.\nTio plibonigas sociajn kapablojn. Kune kun fremda lingvo ni malkovras ankau\u0306 fremdan kulturon. C\u0302i tio permesas al ni esti pli flekseblaj kaj malfermitaj al la opinioj kaj kondutoj de aliaj homoj. Se ni parolas plurajn fremdajn lingvojn, ni havas la avantag\u0302on vidi la mondon de malsamaj anguloj, tiel pliigante nian kapablon komuniki en la hodiau\u0306a tutmonda mondo.\nTio prokrastas demencon kau\u0306zita de maljunig\u0302ado. Pluraj studoj pri c\u0302i tiu temo donis la samajn rezultojn. Lerni fremdan lingvon konservas vian cerbon sana. C\u0302e plurlingvaj homoj, demenco c\u0302e maljunag\u0302o okazas du-tri jarojn poste.\nTio plibonigas studrezultojn en aliaj akademiaj areoj. Lau\u0306 esplorado, la plibonigo de kognaj kapabloj rezultigas pli altajn poentarojn en normigitaj testoj en matematiko au\u0306 legado-kompreno. La kapablo solvi problemojn reflektig\u0302as en la lernado de iu lerneja temo.\nTio plibonigas memoron. Ju pli ni uzas niajn cerbojn, des pli bone ili funkcias. Kono de fremda lingvo postulas ne nur lerni novan vortprovizon kaj regulojn de nova lingvosistemo, sed ankau\u0306 rememorigi ilin kaj uzi ilin praktike. La cerbo do prenas lerni novan fremdan lingvon kiel trejnadon c\u0302e la gimnazio.\nTio lertigas la cerbon. Esploro de la Hispana Universitato de Pompeu Fabra malkas\u0302is, ke plurlingvaj homoj elstaras je observado de sia c\u0302irkau\u0306aj\u0302o. Estas pli facile por ili rimarki ion senrilatan au\u0306 misgvidan. Ili ankau\u0306 pli bone detektas misgvidajn informojn."}, {"text_idx": "#000032", "text": "Kiel vi povas vidi, trovi vian vojon al lernado de fremda lingvo fruktodonas. Polyglot Gathering estas la loko por akiri tiun instigon kaj ne gravas kiom da lingvoj vi parolas!"}, {"text_idx": "#000033", "text": "Ankau\u0306 fruktodonas esti esperantisto \u2013 eblas alig\u0302i rabate al la reta Polyglot Gathering por Esperantistoj (per la rabatkodon \u201cueamojosas\u201d) kaj ec\u0302 malplikoste por Individuaj Membroj de UEA kaj TEJO (per entajpo de sia UEA-kodo). Ambau\u0306kaze, la rabatkodon oni entajpu en la tiucela ero de la alig\u0302ilo. Vidu la detalojn c\u0302i tie."}, {"text_idx": "#000034", "text": "La programo de ambau\u0306 arang\u0302oj kaj ankau\u0306 la alig\u0302ilon trovig\u0302as c\u0302i tie."}, {"text_idx": "#000035", "text": "Poliglotoj el la tuta mondo antau\u0306g\u0302ojas renkonti vin! \ud83d\ude42"}, {"text_idx": "#000036", "text": "Polyglot Gathering revenas rete en 2022!"}, {"text_idx": "#000038", "text": "Skiza programo videblas c\u0302i tie. G\u0302in kunkonstruos partoprenantoj kiel vi, do proponu vian prelegon, atelieron, paneldiskuton kaj lingvokurseton c\u0302i tie!"}, {"text_idx": "#000039", "text": "Unu el la avantag\u0302oj de retaj eventoj estas certe ilia plialirebelco. Nia fama Polyglot Gathering (\u201cPlurlingvula Kunveno\u201d) certe ig\u0302is pli internacia kaj partopreniga en 2020 kaj 2021 dank\u2019 al tio! Entute pli ol 1100 lingvemuloj rekorde registrig\u0302is, kun signifa kresko en Azio, Afriko kaj Latinameriko. Ec\u0302 se 2022 estos la jaro de la reokazigo de la c\u0302eesta Polyglot Gathering en Pollando (1a g\u0302is 6a de junio), ni ne rezignas pri la avantag\u0302oj de reta plurlingvumado!"}, {"text_idx": "#000040", "text": "Pacon al Ukrainio, pacon al la mondo!"}, {"text_idx": "#000041", "text": "E@I, kiel internacia civitana asocio, forte kondamnas la nunan agreson de Rusio en Ukrainio. G\u0302i estas nepravigebla krimo kaj havos multajn negativajn sekvojn. Ni g\u0302enerale kondamnas c\u0302iujn militajn konfliktojn, kie ajn kaj de kiu ajn ili estas faritaj. Tamen la nuna des pli influas nin, c\u0302ar g\u0302i okazas rekte en la najbara lando kaj c\u0302ar estas engag\u0302itaj landoj, en kiuj ambau\u0306 ni havas amikojn, konatojn kaj kolegojn."}, {"text_idx": "#000042", "text": "Samtempe ni esprimas nian kompaton kaj solidarecon al c\u0302iuj homoj trafitaj de c\u0302i tiu agreso."}, {"text_idx": "#000043", "text": "Same kiel poliglotoj kaj esperantistoj, ni kredas, ke homoj (sed ankau\u0306 registaroj!) devas solvi siajn reciprokajn konfliktojn c\u0302efe per dialogo, komunikado. Milito kaj perforto neniam estas la solvo!"}, {"text_idx": "#000044", "text": "Lingvolernado ne nur havas praktikan sencon: krom la akirita scio, lingvolernado helpas ankau\u0306 la kapablon kompreni aliajn homojn kaj kulturojn \u2013 iliajn kutimojn, opiniojn, agojn. Lerni lingvojn ankau\u0306 signifas malfermi vian koron kaj interkultura dialogo signifas ankau\u0306 povi kunsenti kun aliaj, voli au\u0306skulti ilin kaj kompreni ilin. Hodiau\u0306, la volo au\u0306skulti aliajn en Eu\u0306ropo estas markita de konflikto, kiun ni ne atendis en la 21-a jarcento."}, {"text_idx": "#000045", "text": "Konata slovaka proverbo diras: \u201cKiom da lingvoj vi scipovas, tiomfoje vi estas homo.\u201d Nuntempe, c\u0302iu el ni devas esti homo \u2013 tute sufic\u0302os unufoje."}, {"text_idx": "#000046", "text": "Ni alvokas la registaron de la Rusa Federacio kiel eble plej baldau\u0306 c\u0302esigi sian armean operacion en Ukrainio. Ni do alvokas la respondeculojn kiel eble plej frue c\u0302esigi c\u0302i tiun konflikton pace. Necesas kiel eble plej baldau\u0306 komenci dialogon kaj trovi solvon por ne pligrandigi la g\u0302isnunajn viktimojn. Sen dialogo ne estas komunikado, sen komunikado ne estas kompreno kaj sen kompreno ne estas partnereco, amikeco, kunlaboro."}, {"text_idx": "#000047", "text": "Bedau\u0306rinde, la nuna konflikto tute ne estas nur pri Ukrainio \u2013 g\u0302i ankau\u0306 estas malgaja pruvo de tio, ke ni, kiel homaro, ankorau\u0306 ne maturig\u0302is. Nia konscio estas ankorau\u0306 sur la besta nivelo, sed bedau\u0306rinde nia teknologio jam estas sur multe pli alta nivelo \u2013 sur la nivelo de la ebla ekstermado de la homaro de la surfaco de nia planedo. Ni do kunlaboru por maturig\u0302i kiel homoj kiel eble plej baldau\u0306 \u2013 kaj por kompreni, ke al ni c\u0302iuj minacas la armiloj, kiujn ni mem kreis por reciproka detruo."}, {"text_idx": "#000048", "text": "Kaj kiam finfine silentig\u0302os la armiloj, ni ne haste forgesu, kio kau\u0306zis la konflikton, sed ankau\u0306 kio ebligis c\u0302i tiun konflikton. Armiloj estas io, kion ni bezonas en la estonteco kiel eble plej malmulte, ne kiel eble plej multe! Ni alvoku do por la detruo de nukleaj armiloj, sed ankau\u0306 por la senarmiligo de la mondo en la plej larg\u0302a senco. Ni kredas, ke tio, kion la homaro vere serc\u0302as kaj bezonas, estas harmonio kaj paco \u2013 kaj c\u0302i tiuj neniam estos akiritaj per agreso kaj armiloj. Paco estas la sola vojo! Paco estas la sola eliro!"}, {"text_idx": "#000049", "text": "Inter la diversaj projektoj de E@I, Vortoj estas vers\u0302ajne la plej vigliga au\u0306 almenau certe la plej saltiga! G\u0302i estas komputila ludo de reflekso, lingvoj kaj mojoseco! Per Vortoj oni praktikos lingvojn kaj plicertig\u0302os pri literumado de vortoj, amuzig\u0302ante dum kursoj kun amikoj kaj kolegoj. La ludanto uzos danctapis\u0302on por apartigi vortojn lau\u0306 g\u0302usta literumado. G\u0302i do estas ludo eduka lingve kaj korpe!"}, {"text_idx": "#000050", "text": "Post pluraj publikaj prezentoj, interalie okaze de IJK en Slovakio en 2019, la ludon Vortoj proponis E@I ankau\u0306 por esti subtenita flanke de la programo Erasmus+. Bons\u0302ance la projekto-ideo plac\u0302is al la pritaksantoj kaj do la EU-projekto Vortoj oficiale lanc\u0302ig\u0302is la 1-an de januaro 2022 kaj dau\u0306ros g\u0302is la 31-a de decembro 2023. La nuna versio videblas c\u0302i tie: vortoj.net \u2013 plurlingva versio preparig\u0302as."}, {"text_idx": "#000051", "text": "Post 2 unuaj versioj, la celo de tiu c\u0302i EU-projekto estas evoluigi la jam ekzistantan ludon kaj proponi por g\u0302i pli da diversaj ludmodoj kaj ludeblaj lingvoj. 11 lingvoj estas atenditaj, inklude Esperanton! La unuaj rezultoj estos prezentitaj c\u0302i-jare dum la Universala Kongreso en Montrealo, kiun ni kunorganizos."}, {"text_idx": "#000053", "text": "Okaze de la formala komenco de la projekto okazis unua reta partnera renkontig\u0302o merkredon, la 23-an de februaro 2022. Dum g\u0302i estis prezentataj la nuna stato de la ludo, diversaj administraj klarigoj rilate al Erasmus-projektoj, disvidido de taskoj kaj kunlaborigiloj."}, {"text_idx": "#000054", "text": "Ni ambicias igi tiun c\u0302i ludon pli ol simpla ludo, sed ankau\u0306 valora ilo por neformala edukado. Pretigu vian danctapis\u0302on kaj antau\u0306g\u0302oju lernigan sportumadon!"}, {"text_idx": "#000056", "text": "Esperanto estas lingvo artefarita kaj eblas diri \u2013 fres\u0302farita, pro tio inter neesperantistoj disvastig\u0302is opinio, ke Esperanto-literaturo (kiel parto de kulturo) ne ekzistas, au\u0306 draste malric\u0302as. Tamen, por ajna esperantista legemulo ne estas sekreto, ke literaturo en nia verda mondo abundas. Dank\u2019 al la Interreto, nuntempe ne estas bezonate veturi foren por ac\u0302eti valoran libron. Progreso ebligis al ni ekhavi c\u0302ion deziratan lau\u0306eble rapide kaj facile."}, {"text_idx": "#000057", "text": "Pas\u0302otene kun progreso, la E@I-teamo antau\u0306 nelonge lanc\u0302is Esperanto-butikon trovig\u0302antan c\u0302e mendu.ikso.net. Unu el niaj celoj estis plisimpligi ricevadon de dezirataj Esperanto-varoj. Ni havas sperton de mend-sendado al diversaj landoj, de Usono g\u0302is Japanio. Niaj klientoj estas homoj, kiuj zorgas pri sia mens-evoluo, legante en Esperanto novajn informojn; homoj, kiuj disvastigas nian lingvon, ac\u0302etante Esperanto-literaturon por propraj infanoj, parencoj au\u0306 amikoj; kaj finfine, niaj klientoj estas plej diversaj homoj, kiuj simple s\u0302atas uzi en sia vivo diversajn esperantaj\u0302ojn."}, {"text_idx": "#000058", "text": "Ni havas vastan sortimenton de libroj, de Biblio, tradukitaj diverslandaj klasikaj\u0302oj, libroj verkitaj origine en Esperanto, lernolibroj g\u0302is beletraj\u0302oj \u2013 kaj c\u0302io c\u0302i en Esperanto! Pli ol 130 varoj, kaj nia sortimento pli kaj pli kreskas! Regule ni aldonas al nia kolekto novajn librojn, inter ili la plej lastaj estas: La domo c\u0302e Pu-Angulo, eldonita fine de 2021; romano Solaris, de la sama jaro; la plej ac\u0302etataj Plena Manlibro de Esperanta Gramatiko (PMEG, eldonita en 2020) kaj Manlibro pri instruado de Esperanto (eldonita en 2020). Krom tio c\u0302e ni estas raraj ekzempleroj, kiujn malfacile trovi aliloke, ekzemple Hungara antologio (eldonisto Corvina, 1983)."}, {"text_idx": "#000059", "text": "E@I peras en eldonagado kaj g\u0302ojus vidi novajn au\u0306torojn c\u0302e siaj librobretoj, se vi revas krei Esperantan verkaj\u0302on ni forte rekomendas ac\u0302eti kaj pristudi la Manlibron de la sendependa verkisto c\u0302e mendu.ikso.net."}, {"text_idx": "#000060", "text": "Kia diferenco estas inter fizika librovendejo kaj interreta? Kutime c\u0302estrata librovendejo ebligas konatig\u0302i kun verkaj\u0302o \u2013 tus\u0302i kaj foliumi g\u0302in. Ni solvis tiun problemon \u2013 Interret-ac\u0302eto estu ne malpli komforta! Vi povas vidi c\u0302e nia retejo la unuajn pag\u0302ojn de libroj, konatig\u0302i kun g\u0302ia enhavo kaj tiel ricevi unuan impreson pri elektita varo. Krom tio vi facile trovos ecojn de libro (longeco, grandeco, pezo) kaj jam povas prepari precizan lokon sur via libro-breto."}, {"text_idx": "#000061", "text": "Granda avantag\u0302o de mendado c\u0302e nia butiko: ni kalkulas s\u0302paritan lokon en via pakaj\u0302o. Ni konas precize la pezon de ajna varo, bezonatajn skatolojn, adress\u0302ildojn, s\u0302topaj\u0302ojn. Kaze ke en via pakaj\u0302o restos ankorau\u0306 libera loko g\u0302is maksimuma pezo, vi estos sciigita pri eblo almendi ion kaj ne pagi pli por la sendokostoj.\nLau\u0306 la opinioj de psikologoj, libro estas bonega ilo por akiri informojn, krei proprajn strategiojn surbaze de priskribita homsperto, distrig\u0302i de malfacilaj pensoj, senti sin envolvita al aventuroj kaj diversmaniere g\u0302ui la legadon kaj profiti de g\u0302i. C\u0302iujn tiujn avantag\u0302ojn eblas ricevi ne nur de papera libro, ankau\u0306 bitlibro ne malbonas! Male, g\u0302i ne postulas sendokostojn kaj s\u0302paras ne nur vian monon sed ankau\u0306 arbojn. E@I vidas kiel unu el siaj taskoj pligrandigi la kvanton da bitlibroj en retbutiko. Hodiau\u0306 ni havas 2 Esperantajn bitlibrojn \u2013 La aventuroj de Milan Rastislav S\u030ctefa\u0301nik kaj Manlibro pri instruado de Esperanto, en niaj planoj estas akiri pli da bitlibroj."}, {"text_idx": "#000062", "text": "Krom verkaj\u0302oj c\u0302e mendu.ikso.net eblas mendi aliajn esperantaj\u0302ojn \u2013 insignojn, T-c\u0302emizojn, mustapis\u0302ojn, skribilojn, Esperanto-ludojn, bus\u0302maskojn, glumarkojn, kajerojn, magnetojn, etikedojn. La retejo havas intuici-kompreneblan menuon kun diversaj kategorioj, kiuj plifaciligas serc\u0302adon. La sistemo de pagado estas moderne agordita (eblas pagi per bankokarto, banka g\u0302iro, PayPal, UEA-konto), c\u0302iuj mon-trasendadoj estas sekuraj. Niaj prezoj bonflanke surprizos vin, ni strebas ke Esperanto-varoj estu akireblaj kaj samtempe bonkvalitaj!"}, {"text_idx": "#000063", "text": "Vizitu nian retbutikon c\u0302e mendu.ikso.net kaj trovu ion interesan por vi!"}, {"text_idx": "#000064", "text": "DerDieDas: c\u0302io pri la artikoloj!"}, {"text_idx": "#000065", "text": "Aperis nova senpaga aplikaj\u0302o por lerni la artikolojn en la germana!"}, {"text_idx": "#000066", "text": "Kun la aplikaj\u0302o \u201cdeutsch.info: Der Die Das\u201d eblas regi lude kaj amuze unu el la plej malfacilaj c\u0302apitroj de la germana gramatiko: lernado de la artikoloj kaj de ilia g\u0302usta uzo."}, {"text_idx": "#000067", "text": "Sume 1000 utilaj substantivoj estas ekzercataj helpe de 10 000 ekzemplaj frazoj. Aldone al difinaj kaj nedifinaj artikoloj estas ekzercataj ankau\u0306 ilia uzado en kombino kun prepozicioj, adjektivoj, posedaj pronomoj kaj nedifinaj pronomoj, en diversaj kazoj kaj en unu- kaj multenombro!"}, {"text_idx": "#000068", "text": "La ekzemplaj frazoj koncentrig\u0302as sur parola lingvo kaj utilaj vortkombinoj. Tial la lernitaj vortoj kaj frazoj povas esti tuj uzataj en la c\u0302iutaga vivo!"}, {"text_idx": "#000069", "text": "Por ke la aplikaj\u0302o estu ankau\u0306 amuza, trovig\u0302as ankau\u0306 multaj interesaj geografiaj kaj kulturaj informoj pri la germanlingvaj landoj, gramatikaj indikoj, amuzaj esprimoj, multaj bildoj kaj sondosieroj."}, {"text_idx": "#000070", "text": "La aplikaj\u0302o estas alloga ankau\u0306 pro bela fasono kaj luda strukturo. Speciala algoritmo ebligas individuan kaj nivel-adaptitan lernadon kaj planas regulan ripetadon de la jam lernitaj vortoj kaj frazoj."}, {"text_idx": "#000071", "text": "Els\u0302utu g\u0302in c\u0302e deutsch.info/derdiedas (iOS kaj Android) kaj g\u0302uu la lernadon!"}, {"text_idx": "#000072", "text": "E@I nun ankau\u0306 partneras en la nova projekto por la germana lingvo por plenaj komencantoj \u2013 \u201cdeutsch.info \u2013 Einfu\u0308hrungskurs\u201d (deutsch.info \u2013 enkonduka kurso). La projekto ekis 1.11.2021 kaj pretos au\u0306tune 2024, haveblos en 22 lingvoj (inluzive de Esperanto)."}, {"text_idx": "#000073", "text": "La 40-a Poludnica sukcese omag\u0302is sian fondinton"}, {"text_idx": "#000074", "text": "De la 6a g\u0302is la 9a de januaro 2022 renkontig\u0302is en la civito Liptovsky\u0301 Ja\u0301n en Slovakio grupo de esperantistoj por la tradicia c\u0302iujara renkontig\u0302o Poludnica (kiu eble estis la unua internacia Esperanto-renkontig\u0302o de la jaro 2022 tutmonde!). Sed c\u0302i-jare la evento estis iom speciala, c\u0302ar estis dedic\u0302ita al la memoro de Ja\u0301n Vajs (*1953 \u2013 \u20202021) \u2013 fondinto de la arang\u0302o, kiu subite forpasis au\u0306tune 2021 pro koratako."}, {"text_idx": "#000075", "text": "Sed eble kelkaj el vi dirus: \u201cSed kiu estis tiu Ja\u0301n Vajs kaj kio estas la Poludnica renkontig\u0302o?\u201d"}, {"text_idx": "#000076", "text": "Pri Ja\u0301n Vajs, unu gazeto, nur dedic\u0302ita al lia vivo kaj laboro estus bezonata, por ke vi pli bone sciu pri li! Dank\u2019 al la heroa laboro de kelkaj homoj, tion vi povas fari, legante la eksterordinaran numeron de la Esperanta gazeto \u201cEsperantisto Slovaka\u201d, kiu rakontas g\u0302uste pri unu el la plej influaj personoj de la slovaka Esperanto-movado."}, {"text_idx": "#000077", "text": "Kaj pri la evento mem, por repreni la vortojn de Vladimi\u0301r S\u030ckuta (kiu parolis pri la historio de la Poludnica-evento en la \u201cEsperantisto Slovaka\u201d gazeto pri Jan Vajs, kiun ni j\u0302us mensciis): la historio de la Poludnica evento komencig\u0302as en 1983. Fondita de Ja\u0301n Vajs, komence la evento estis unutaga renkontig\u0302o, kiu celis ekskurson al la Poludnica montopinto, por malgranda grupo de esperantistoj kaj Esperanto-simpatiantoj. Pas\u0302o post pas\u0302o, la grupo komencis kreski kaj ne nur estis lokaj esperantistoj, sed esperantistoj de la tuta Slovakio kaj ec\u0302 el la tuta mondo. Kaj kun tio, la evento ankau\u0306 s\u0302ang\u0302ig\u0302is de unutaga evento al la semajnfina, kaj ig\u0302is de g\u0302i \u201crenkontig\u0302o de Esperanto-vojag\u0302antoj kaj turistoj\u201d."}, {"text_idx": "#000078", "text": "Normale estis Ja\u0301n Vajs kaj la Liptova Esperanta Klubo (mallongigo LEK), kiu organizas tiun eventon, sed c\u0302i-jare Peter Bala\u0301z\u030c nome de SKEF anstatau\u0306igis lin. Transprenante la zorgon, li ebligis al tiu evento ekzisti ankorau\u0306 unu jaron pli, kaj espereble ne la lastan!"}, {"text_idx": "#000079", "text": "C\u0302i-jara programo estis sufic\u0302e plena kaj konsistiga de mult-tipaj eventoj kiel spektado de filmoj, realigataj de la sperta Peter Rybi\u0301n (vi povas retrovi plurajn el liaj videoj c\u0302e Liptova Esperanto Klubo \u2013 YouTube), prelegoj (kiuj temis pri vojag\u0302o kaj ekskursoj, sed ne nur), vizitoj kaj ekskursoj (al la loka varma fonto Kad\u030ca, al la kaverno Stanis\u030covska\u0301 jaskyn\u030ca, ...), kantigaj atelieroj kun gitaro, kompreneble de la supreniro al Poludnica kaj de iom da libera tempo por lasi la partoprenantojn proponi mallongajn kontribuojn memore al Ja\u0301n Vajs."}, {"text_idx": "#000080", "text": "Se vi s\u0302atus vidi detale la programon de la envento, vi povas retrovi g\u0302in c\u0302e Poludnica \u2013 renkontig\u0302o de E-vojag\u0302antoj (esperanto.sk)"}, {"text_idx": "#000081", "text": "Tamen, ni notu c\u0302i-jare la c\u0302eeston al la supreniro de 36 homoj (kontrau\u0306 16 lastjare) el tuta Slovakio kaj de 4 aliaj landoj: Ruslando, Pollando, Francio kaj Usono. (Aldone: c\u0302eestis ankau\u0306 4 E@I-teamanoj: Dorota, Petro, Daria kaj mi \u2013 Lucas.)"}, {"text_idx": "#000082", "text": "Ankau\u0306 la kutimo porti s\u0302tonojn al la Esperanto-obo dum la supreniro de Poludnica estis respektita! Tiu simbola ago, devenanta de Mongolio kaj adoptita de Ja\u0301n Vajs, celas lasi s\u0302tonojn de diversaj pezoj, grandecoj kaj originoj en unu loko omag\u0302e al io au\u0306 iu. Ja\u0301n ankorau\u0306 havis stokon da s\u0302tonoj c\u0302e li, kiun li planis kunporti, do c\u0302i-jare ili estis c\u0302iuj finkunportitaj al la Esperanto-obo omag\u0302e al li pere de kelkaj liaj amikoj."}, {"text_idx": "#000083", "text": "Ni certas, ke Jan fierus vidante c\u0302i-jaran eventon... Sed eble li ec\u0302 vidis, de la loko, kie li nun estas? Kiel menciis unu de liaj amikoj de la Stanis\u030covska\u0301 kaverno dum la ekskurso, ili metis kandelon al la enirejo de unu kaverno kiun Ja\u0301n malkovris kaj multe zorgis pri g\u0302i, kaj post kelkaj minutoj tiu vitra kandelujo \u201ceksplodis\u201d!"}, {"text_idx": "#000084", "text": "G\u0302is la revido, eble sekvan jaron en la tatraj montoj!"}, {"text_idx": "#000085", "text": "PS: C\u0302i tie vi trovos la fotogalerion de la evento \u201cPoludnica 2022\u201d."}, {"text_idx": "#000086", "text": "franca volontulo en E@I, veninta de la EKC (Esperanto-Kulturcentro de Tuluzo)"}, {"text_idx": "#000087", "text": "Somera Esperanto-Studado 2021 denove okazos virtuale"}, {"text_idx": "#000089", "text": "La kronvirusa pandemio dau\u0306re ne permesas, ke Somera Esperanto-Studado 2021 okazu fizike en C\u0302eh\u0302io, sed g\u0302i tamen ja okazos \u2013 virtuale kaj tutmonde! Tiu-c\u0302i SES okazos ekde la 2-a g\u0302is la 11-a de julio 2021, kaj la c\u0302efa instruado okazos dum la du semajnfinoj (kun aldona libervola programo inter ili, c\u0302efe posttagmeze/vespere lau\u0306 la mezeu\u0306ropa tempozono)."}, {"text_idx": "#000090", "text": "Dum SES vin atendas diversnivelaj kursoj de Esperanto kaj verkista kaj tradukista ateliero. La instruadon gvidos spertaj Esperanto-instruistoj, kiuj havas abundan internacian sperton. Pliaj detaloj pri ili vi trovos c\u0302e: Kiel kutime, krom tio okazos aliaj programeroj \u2013 diversaj prelegoj, diskutoj, kvizoj, koncertoj kaj multe pli."}, {"text_idx": "#000091", "text": "Nia sperto de la pasinta jaro montras, ke retaj arang\u0302oj havas siajn avantag\u0302ojn. Ili ebligas partoprenon de homoj de la tuta mondo, kiuj ne povus veni al la surloka arang\u0302o pro ajnaj kialoj \u2013 c\u0302u pro tro granda distanco, c\u0302u pro neceso arang\u0302i vizon, c\u0302u pro tempomanko. C\u0302i-jare eblos sperti internacian Esperanto-arang\u0302on, signife plibonigi la lingvo-nivelon kaj samtempe resti hejme!"}, {"text_idx": "#000092", "text": "Alig\u0302u al la virtuala tutmonda SES pere de alig\u0302ilo en la retpag\u0302o \u2013 C\u0302u vi havas amikon au\u0306 konaton, kiu interesig\u0302us pri la arang\u0302o? Eble iu de via loka Esperanto-klubo volus partopreni? Rekomendu ankau\u0306 al ili la c\u0302eeston en SES!"}, {"text_idx": "#000093", "text": "Nuntempe E@I laboras pri la detaloj de la reta SES kaj preparas por vi interesan programon. Ne forgesu sekvi nin en Facebook ( kaj Telegram ( por ricevi fres\u0302ajn informojn pri SES, kaj alig\u0302u al la Facebook-evento ( por montri al viaj amikoj, ke vi venos al SES!"}, {"text_idx": "#000094", "text": "G\u0302is la revido dum la reta Somera Esperanto-Studado 2021 \u2013 niaj instruistoj jam antau\u0306g\u0302ojas pri vi!"}, {"text_idx": "#000095", "text": "Kontrau\u0306 la viruso, Zamenhof mars\u0302as g\u0302is la fina venko."}, {"text_idx": "#000096", "text": "Pasintj\u0302aude, vespere, mi kuris al la pinto de loka monteto. Tie, mi tuj vidis sovag\u0302an porkon, kaj subite aperis malgranda porketo, kaj la tuta porka familio de la monteto de Nova\u0301 Dubnica."}, {"text_idx": "#000097", "text": "Mi ne turnig\u0302is. Prefere, mi piediris malantau\u0306en, c\u0302irkau\u0306 la angulo. De tie, mi rapide kuris hejmen, kaj mi ofte rigardis super mia s\u0302ultro malantau\u0306 min, por vidi c\u0302u la porkoj c\u0302asis min."}, {"text_idx": "#000098", "text": "C\u0302e la malsupro de la monteto, mi denove vidis unu porkon, s\u0302ajne ne parton de la originala grupo, kiu kuris tre rapide, pli rapide ol mi. Do mi denove devis s\u0302ang\u0302i mian vojon."}, {"text_idx": "#000099", "text": "La sperto ne plac\u0302is al mi. Tute ne. Mi timis! Sed g\u0302i estis antau\u0306signo, c\u0302ar la venontan tagon mi komencos la Printempan Retan Kursaron (au\u0306 PoRKon) por lerni pli da Esperanto."}, {"text_idx": "#000100", "text": "Mi rakontis tiun c\u0302i sperton en la PoRKa Telegrama grupo, kaj Tim Morley, unu de la instruistoj, proponis vortludon por krei akronimon per kiu ni povos venontjare nomi la eventon SOVAG\u0302A PORKO. Mi pensas ke se la evento okazos fizike en Francio venontjare, tio jam estas iom sovag\u0302a! Multe da ridoj!"}, {"text_idx": "#000101", "text": "Tim Morley estis mia instruisto dum la kurso \u2018Lernu Plu\u2019 en 2019 c\u0302e Esperanto House en Anglio. Tio estis je nivelo c\u0302irkau\u0306 A2/B1. La klaso de Tim dum PoRKo estis B2, do mi pensis ke eble mi estas reunuig\u0302onta kun la kara samideano. Sed lau\u0306 miaj testrezultoj, mi ig\u0302is studento en la C1-klaso! Tre agrabla surprizo! Do mia instruisto estis Przemek Wierzbowski, kiun mi jam memoris de kelkaj Esperantaj retaj renkontig\u0302oj."}, {"text_idx": "#000102", "text": "Mi vere sentis kiel mi apartenis en la C1-c\u0302ambro. Sed mi certe ne dirus ke g\u0302i estis facila! Ni studis dum 15 horoj, dum tri tagoj. Estis tre tre agrable lerni de Przemek, kaj ekkoni aliajn lernantojn. Miaj 9 samklasanoj partoprenis de 7 landoj, sed tute ne estis lingva baro, danke al nia internacia lingvo."}, {"text_idx": "#000103", "text": "Mi ankau\u0306 partoprenis en la vespera programo. Mi amis la mojosan trankvilan koncerton de Tim Gallego, kiu povus serenadi ang\u0302elojn. La prelegoj ankau\u0306 estis tre interesaj."}, {"text_idx": "#000104", "text": "Dankegon al la organiza teamo! Mi g\u0302ojas ke mi kaptis la oran porkon."}, {"text_idx": "#000106", "text": "Jar-kompaso \u2013 planu novan jaron en Esperanto\nLingvemuloj kaj poliglotoj tutmondaj denove renkontig\u0302os en 2022 \u2013 kaj interrete kaj c\u0302eeste\nPolyglot Gathering revenas rete en 2022!\nPacon al Ukrainio, pacon al la mondo!"}, {"text_idx": "#000109", "text": "Poc\u030ci\u0301tac\u030c pre kaz\u030cde\u0301ho (Ba\u0301novce nad Bebravou)"}]